**РАЗДЕЛ Х. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

Настоящата обществена поръчка ще бъде възложена въз основа на икономически най-изгодната оферта по критерий: ***„оптимално съотношение качество/цена“***. Допуснатите до оценка оферти на участниците ще бъдат оценявани въз основа на методика за определяне на комплексна оценка, изчислена на база на включените показатели в нея, като на първо място се класира офертата с най-висока комплексна оценка.

Комплексната оценка се определя на база следните показатели:

А) ТЕХНИЧЕСКИ ПОКАЗАТЕЛ (ТП) – Оценява качеството на предложените организация и начин на изпълнение на дейностите, включени в предмета на поръчката (с относителна тежест 60 %);

Б) ФИНАНСОВ ПОКАЗАТЕЛ (ФП) – Оценява предложената от участника цена за изпълнение на поръчката и е с относителна тежест 40 %.

Комплексната оценка (КО) на офертата на участник се изчислява по следната формула: **КО = ТП х 60% + ФП х 40%**

Максималната възможна стойност на КО е 100 точки!

**Оценките по горепосочените показатели се формират и определят по следния начин:**

**А) ТЕХНИЧЕСКИ ПОКАЗАТЕЛ (ТП)** – Оценява се предложената цялостна организация на работа, както и подходът и начините, по които ще бъдат изпълнени дейностите по упражняване на строителен надзор и изпълняване на функциите на Инженер по ФИДИК.

Включването на предложената от участника организация на работа като показател за оценка цели да се оцени ефективността при изпълнението на дейностите от предмета на поръчката и качественото управление на човешките ресурси, ангажирани в процесите. В този смисъл е важно участниците да демонстрират, че при изпълнение на дейностите по упражняване на строителен надзор на съответния обект и изпълняване на функциите на Инженер по ФИДИК, ще осъществяват адекватен вътрешен контрол, който ще осигури качествено и срочно завършване както на работата, включена в предмета на настоящата поръчка, така и на дейностите по изпълнение на договора за строителство на обекта. Предложената организация на работа подлежи на оценка съгласно утвърдената от възложителя методика и е обвързваща за участника по отношение на изложените в предложението обстоятелства.

***Преди да пристъпи към оценяване на предложенията по техническия показател, комисията проверява дали същите са подготвени и представени в съответствие с изискванията на възложителя и техническите спецификации. Комисията предлага за отстраняване от процедурата участник, който е представил оферта, която не отговаря на предварително обявените условия на възложителя.***

**Предложението на участника за изпълнение на поръчката следва да съдържа като минимум:**

1. Представяне на виждането му за подхода на изпълнение на дейностите от техническата спецификация и договора за строителен надзор и начините, по които ще бъдат упражнявани функциите на Инженер по ФИДИК, с оглед постигане на заложените цели и резултати – В тази част участникът следва да опише вижданията и предложенията си относно:

- Основните принципи и правила, които предвижда да приложи по отношение на цялостния подход за изпълнение на поръчката;

- Подхода и начина на изпълнение на дейностите, включени в предмета на поръчката, съобразно техническата спецификация и договора за строителен надзор и упражняване функциите на Инженер по ФИДИК (изложението следва да включва нормативно и договорно определените задължения, включително и допълнителни такива, произтичащи от специфичните и общи условия на договора за строителство при договорните условия на ФИДИК). За всяка една от дейностите участникът следва да посочи действията, които ще извърши по повод на изпълнението на същата. Начинът на изпълнение на дейностите следва да е приложим за конкретния строеж в предмета на поръчката предвид техните характеристики и особености, да е съобразен с разпоредбите на приложимите действащи нормативни актове и изискванията на възложителя, съдържащи се в Техническата спецификация и останалите части на документацията за обществената поръчка, и да осигурява постигане на заложените цели и очакваните резултати от изпълнението на поръчката. При описанието на дейностите по упражняване на строителен надзор следва да бъде отчетен задължителният обхват, регламентиран от договорните условия на ФИДИК, ЗУТ, подзаконовите нормативни актове по прилагането му и останалите относими нормативни документи. Участникът трябва да посочи съответните относими действащи нормативни актове, които ще прилага, като представи и конкретни мерки за контрол, свързани със спазването им (за всяка мярка следва да се посочат конкретно ангажирания/те експерт/и и какъв е очакваният ефект от приложението на мярката);

2. Описание на вътрешната организация и разпределението на задачите и отговорностите на отделните експерти от ръководния състав за изпълнение на поръчката, съгласно планираните дейности – В тази част участникът следва да посочи по длъжности всички ключови експерти от екипа за изпълнение на предвидените дейности от предходната точка, като посочи конкретните им задължения, които същите ще изпълняват. Изложението следва да покрива предвидените за изпълнение дейности. Участникът следва да предложи и система за взаимозаменяемост и обезпечаване на присъствието на експертите във всички необходими места и във всички необходими моменти. В предложението трябва да е налице посочване на начините за осъществяване на вътрешна координация между отделните експерти, като описанието трябва да дава информация за наличие на адекватна и бърза комуникация, като под такава следва да се разбира комуникация, недопускаща неизпълнение или забавяне на конкретни задължения на експертите;

3. Методите на координация и комуникация с възложителя и изпълнителя по договора за строителство – Участникът следва да представи начините, по които ще се осъществява координацията и комуникацията с възложителя и останалите участници в строителния процес.

***В случай, че предложението на даден участник не включва някой от посочените по-горе елементи, същият се отстранява от участие и офертата му не се допуска до по-нататъшно участие в процедурата.***

Офертите, които отговарят на минималните изисквания на възложителя, се оценяват по Техническия показател, относим към качествените аспекти на предложението, по следния начин:

* Предложение за изпълнението на поръчката, което отговаря на предварително обявените условия на възложителя, съдържа задължително изискуемите елементи към съдържанието, посочени по-горе, и в своята последователност гарантира навременното и спрямо минималните изисквания на техническата спецификация постигане на цели и резултати, **ще бъде оценено с 40 точки по показателя ТП**.
* Предложение за изпълнението на поръчката, което отговаря на предварително обявените условия на възложителя, съдържа задължително изискуемите елементи към съдържанието, посочени по-горе, и в своята последователност гарантира навременното и спрямо минималните изисквания на техническата спецификация постигане на цели и резултати, и същевременно включва изброените по-долу качествени аспекти, надграждащи техническото предложение, **ще получи допълнително до 100 точки по показател ТП съобразно описаните условия:**

Качествените аспекти, свързани с предмета на поръчката и допринасящи до по-високата оценка на участника по техническия показател, включват предложения относно предвидените мерки за гарантиране на качеството при изпълнение на обекта, който е предмет на договора за строителство, с отчитане на правата и задълженията, които има изпълнителят по настоящия договор. Целта на предложените качествени аспекти на предложението е гарантиране точното изпълнение на обекта, като в този смисъл направените предложения следва да са насочени към коректна и навременна реализация на отделните дейности, свързани с изпълняваното строителство, и да осигуряват постигането на реални резултати по отношение качественото изпълнение и обезпечаването на целите на настоящата поръчка.

Всяка предложена мярка за гарантиране и осигуряване на качеството трябва да е относима към някой от етапите на договора за строителство (фаза на изпълнение на мобилизационните задачи, етапа на строителство, периода за съобщаване на дефекти, периода след изтичане на срока за съобщаване на дефекти) и да съдържа едновременно следните компоненти:

1. Предложение относно обхвата и същността на конкретната мярка;

2. Посочване на конкретните действия, които ще се извършат при нейното прилагане;

3. Очаквани резултати от прилагането на конкретната мярка;

4. Систематизиран план за прилагане на конкретната мярка с посочване на експертите, които ще са ангажирани с изпълнение на тези дейности (описание на отделните техни задължения, свързани с дейностите по конкретната мярка, посочване на това кой експерт кои от дейностите ще изпълнява)

5. Действия по контрол на изпълнението на представения план за прилагане на конкретната мярка с посочване на експерта, който ще извършва контрол върху изпълнението на тези дейности по мярката;

6. Действия в случаите на констатирано отклонение от плана за прилагане на конкретната мярка;

7. Описание на очакваното въздействие и резултат на конкретната мярка към изпълнението на договора като цяло.

Всички предложени мерки е необходимо да отчитат спецификата на изпълнявания договор за строителство и да са насочени към конкретния строеж, а не да са мерки от общ характер, т.е. да са приложими към всеки вид обект без значение от неговите специфични особености.

Оценката по Техническия показател (ТП) ще се определя по четиристепенна скала за оценка, като в зависимост от липсата или наличието на качествени аспекти към предложението, съответният участник ще бъде оценяван съответно с 40, 60, 80 или 100 точки. В таблицата по-долу са дадени пояснения за условията, при които дадена оферта получава оценка съответно 40, 60, 80 или 100 точки:

|  |  |
| --- | --- |
| **Критерии** | **Oценка**  **(Точки)** |
| ***Предложението на участника по отношение на подхода и начините, по които ще бъдат изпълнени дейностите по оценка на съответствието на инвестиционните проекти, упражняване на строителен надзор и изпълняване на функциите на Инженер по ФИДИК, удовлетворява минималните изисквания на възложителя, посочени по-горе, без същото да включва в допълнение мерки за гарантиране на качеството при изпълнение на обекта или не се установява наличието на предложена мярка, която да отразява конкретни характерни специфики на предмета и обхвата на настоящата поръчка и едновременно с това същата да съдържа всички гореописани 7 компонента.*** | **40** |
| ***Предложението на участника по отношение на подхода и начините, по които ще бъдат изпълнени дейностите по оценка на съответствието на инвестиционните проекти, упражняване на строителен надзор и изпълняване на функциите на Инженер по ФИДИК, удовлетворява минималните изисквания на възложителя,*** ***посочени по-горе, като в допълнение надгражда същите чрез наличието на ЕДНА или ДВЕ предложени мерки за гарантиране на качеството при изпълнение на обекта, които отразяват конкретни характерни специфики на предмета и обхвата на настоящата поръчка и едновременно с това същите съдържат всички гореописани 7 компонента.*** | **60** |
| ***Предложението на участника по отношение на подхода и начините, по които ще бъдат изпълнени дейностите по оценка на съответствието на инвестиционните проекти, упражняване на строителен надзор и изпълняване на функциите на Инженер по ФИДИК, удовлетворява минималните изисквания на възложителя,*** ***посочени по-горе, като в допълнение надгражда същите чрез наличието на ТРИ или ЧЕТИРИ предложени мерки за гарантиране на качеството при изпълнение на обекта, които отразяват конкретни характерни специфики на предмета и обхвата на настоящата поръчка и едновременно с това същите съдържат всички гореописани 7 компонента.*** | **80** |
| ***Предложението на участника по отношение на подхода и начините, по които ще бъдат изпълнени дейностите по оценка на съответствието на инвестиционните проекти, упражняване на строителен надзор и изпълняване на функциите на Инженер по ФИДИК, удовлетворява минималните изисквания на възложителя,*** ***посочени по-горе, като в допълнение надгражда същите чрез наличието на ПЕТ или повече предложени мерки за гарантиране на качеството при изпълнение на обекта, които отразяват конкретни характерни специфики на предмета и обхвата на настоящата поръчка и едновременно с това същите съдържат всички гореописани 7 компонента.*** | **100** |

**Б) ФИНАНСОВ ПОКАЗАТЕЛ (ФП)** – Оценява се предложена от участника обща крайна цена за изпълнение на поръчката. Максимално възможната оценка е 100 точки, като оценката по показателя се изчислява по формулата: **ФП = (Цmin / Цi) х 100**, където:

**Цmin** е най-ниската предложена от Участник обща цена за изпълнение на поръчката;

**Цi** е предложената от Участник(i) цена за изпълнение на поръчката.

*От участие в процедурата ще се отстранява участник, предложил цена за изпълнение, която е по-висока от посочената от възложителя максимална прогнозна стойност за изпълнение на поръчката като цяло и/или по някой от отделните обекти.*

Финансовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При разлика между сумите изразени с цифри и думи, за вярно се приема словесното изражение на сумата.